Diari Oficial de la Generalitat Valenciana


Sumari del DOGV 8489, del 19-02-2019 (2019/1608)

RESOLUCIÓ de 15 de febrer de 2019, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació Canvi a pràctiques i mètodes d'agricultura ecològica i l'import global màxim de la convocatòria d'ajudes a l'operació Pagament de compensació en altres àrees que afronten limitacions naturals del PDR-CV 2014-2020 establides en la Resolució de 25 de gener de 2018, del director de l'Agència Valenciana de Foment i Garantia Agrària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8489

Data del DOGV
:   19-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1608


Data del document
:   15-02-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 15 de febrer de 2019, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació Canvi a pràctiques i mètodes d'agricultura ecològica i l'import global màxim de la convocatòria d'ajudes a l'operació Pagament de compensació en altres àrees que afronten limitacions naturals del PDR-CV 2014-2020 establides en la Resolució de 25 de gener de 2018, del director de l'Agència Valenciana de Foment i Garantia Agrària. [2019/1608]  
  
En l'apartat 2 de la Resolució de 25 de gener de 2018, del director de l'Agència Valenciana de Foment i Garantia Agrària (AVFGA), mitjançant la qual s'establia la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2018 (DOGV 8223, 30.01.2018), es fixa un import addicional de 2.000.000 d'euros per a l'operació Canvi a pràctiques i mètodes d'agricultura ecològica, de la mesura d'Agricultura ecològica, l'efectivitat de la qual quedava condicionada a la declaració de disponibilitat del crèdit amb anterioritat a la resolució de la convocatòria, i a distribuir entre les anualitats previstes per a la convocatòria de nous titulars de 2018.  
Tenint en compte que les disponibilitats pressupostàries addicionals pugen a 2.000.000 d'euros, i afegits aquests als 2.000.000 euros inicialment convocats en la resolució esmentada, es fixa l'import global màxim sobre la convocatòria de nous titulars 2018 per a l'operació Canvi a pràctiques i mètodes d'agricultura ecològica, en 3.999.000 euros, que queden repartits segons les anualitats següents:  
  
869.000 euros en 2019  
869.000 euros en 2020  
869.000 euros en 2021   
  
D'acord amb el que s'estableix en l'article 9, apartat 3, de l'Ordre 7/2015, 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica, continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural, una vegada conclòs el període de conversió, els beneficiaris que ho sol·liciten podran seguir els seus compromisos en l'operació Manteniment de pràctiques i mètodes d'agricultura ecològica, pel temps restant fins a completar els cinc anys, i es fixa un import global màxim per a aquestes anualidats de:  
696.000 euros en 2022  
696.000 euros en 2023  
  
També en l'apartat 2 de la Resolució de 25 de gener de 2018, del director de l'Agència Valenciana de Foment i Garantia Agrària, mitjançant la qual s'establia la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2018 (DOGV 8223, 30.01.2018), es fixa un import addicional d'1.500.000 euros per a l'operació Pagament de compensació en altres àrees que afronten limitacions naturals, de la mesura d'Ajudes a zones amb limitacions naturals, l'efectivitat de les quals quedava condicionada a la declaració de disponibilitat del crèdit amb anterioritat a la resolució de la convocatòria, i a distribuir entre les anualitats previstes per a la convocatòria de nous titulars de 2018.  
  
Tenint en compte que les disponibilitats pressupostàries addicionals pugen a 1.500.000 d'euros, i afegits aquests als 1.200.000 d'euros inicialment convocats en la resolució esmentada, es fixa l'import global màxim sobre la convocatòria de nous titulars 2018 per a l'operació Pagament de compensació en altres àrees que afronten limitacions naturals, en 2.700.000 euros en l'anualitat 2019.  
  
València, 15 de febrer de 2019.- El director de l'Agència Valenciana de Foment i Garantia Agrària: Francisco Rodríguez Mulero.